2022 M. ATVIRASIS LIETUVOS MAŽŲJŲ DVIRAČIŲ KROSO (BMX) SPORTININKŲ  
IKI 16 METŲ ČEMPIONATAS

NUOSTATAI

I. TIKSLAS IR UŽDAVINIAI

1. Atvirasis Lietuvos mažųjų dviračių kroso (BMX) čempionatas rengiamas siekiant populiarinti BMX sportą, skatinti sportininkus siekti aukštų rezultatų, atrinkti stipriausius dviratininkus į Lietuvos rinktinę dalyvauti pasaulio ir Europos čempionatuose, pasaulio taurės varžybose ir kitose tarptautinėse varžybose.
2. VARŽYBŲ ORGANIZATORIAI IR VYKDYMAS
3. Varžybas rengia ir vykdo Lietuvos dviračių sporto federacija (LDSF) kartu su miestų ir rajonų sporto skyriais, sporto centrais, sporto mokyklomis, miestų dviračių sporto federacijomis. Varžybų vyr. teisėjai: Šiauliuose – Donata Šiaudvytė, Pakruojyje – Vilius Lopeta, vyr. sekretorė – Rita Tverijonaitė.
4. Vadovaujantis Tarptautinės dviračių sporto sąjungos (UCI) reglamentu, dvi dienas prieš čempionatą jo dalyviai gali susipažinti su trasa ir nemokamai treniruotis joje.
5. Varžybų rengimo, vykdymo, teisėjų darbo varžybose išlaidas apmoka LDSF. Kitas išlaidas, susijusias su dalyvavimu čempionate, apmoka varžybų dalyvius deleguojanti organizacija.
6. VARŽYBŲ VYKDYMO VIETA IR LAIKAS
7. Atvirojo Lietuvos BMX čempionato kalendorius:
8. etapas – 2022-05-28, 12.00 val., Šiauliai;
9. etapas – 2022-08-20, 12.00 val., Pakruojis;
10. etapas – 2022-09-03, 12.00 val., Pakruojis;
11. etapas – 2022-09-17, 11.00 val., Šiauliai.
12. Išankstines paraiškas siųsti likus 1 dienai iki varžybų pradžios, iki 15.00 val., el. paštu [ritatverijonaite@gmail.com](mailto:ritatverijonaite@gmail.com)
13. Leidimą dėl dalyvavimo varžybose su gydytojo parašu pateikti varžybų vietoje.
14. DALYVIAI IR NUGALĖTOJŲ NUSTATYMAS
15. Atvirajame Lietuvos BMX čempionate gali dalyvauti Lietuvos ir kitų šalių sportininkai. Varžybos vykdomos pagal tarptautines BMX varžybų taisykles, su „clips“ pedalais leidžiama startuoti nuo 13 metų.
16. Dalyviai skirstomi į šias grupes:

*Merginos: 10 m. ir jaunesnės (vaikai), 11-12 m. (jaunutės); 13-14 m. (jaunės); 15-16 m. (jaunės);*

*Berniukai: 6 m. ir jaunesni (vaikai), 7 m. (vaikai), 8 m. (vaikai), 9 m. (vaikai), 10 m.*

*(vaikai), 11 m. (jaunučiai), 12 m. (jaunučiai), 13 m. (jaunučiai), 14 m. (jauniai), 15 m. (jauniai), 16 m. (jauniai);*

1. Antrajame etape baigiamos formuoti grupės, kuriose turi būti ne mažiau kaip 4 dalyviai.
2. Jeigu čempionate nesusidaro merginų grupė, tuomet 12 m. ir jaunesnės sportininkės gali važiuoti su vieneriais metais jaunesniais, o 13 m. ir vyresnės – su dvejais metais jaunesniais berniukais.
3. Jeigu grupėje nesusidaro 9 sportininkai, vykdomi 4 važiavimai. Pagal keturiuose važiavimuose užimtų vietų sumą nustatoma galutinė vieta. Sportininkams surinkus vienodai taškų, aukštesnę vietą užima geriau ketvirtajame važiavime pasirodęs varžybų dalyvis. Ketvirtas važiavimas vykdomas kartu su finalu.
4. Pagal trijuose važiavimuose iškovotų vietų sumą, sportininkams nustatoma vieta, pagal kurią jie renkasi takelį 4 važiavimui. Jei taškų surenkama lygiai, žiūrima kas geriau pasirodė paskutiniame važiavime. Ketvirtas važiavimas vykdomas finalo metu. Jei susidaro 9 ir daugiau sportininkų, yra vykdomas finalinis važiavimas ir takeliai finale yra skirstomi pagal pasiektų geriausių vietų sumą važiavimuose.
5. Sportininkai skirstomi į važiavimus pagal pajėgumą, atsižvelgiant į 2021 m. Lietuvos BMX čempionato rezultatus. Galutinė vieta nustatoma pagal 3-ijų geriausių etapų rezultatus. Esant lygiam taškų skaičiui, atsižvelgiama į paskutinio etapo rezultatus. Klasifikuojami bent viename etape dalyvavę sportininkai. Paskutiniame etape taikomas koeficientas 1,5. Taškai skaičiuojami pagal šią lentelę:

|  |  |  |
| --- | --- | --- |
|  |  | **IV etapo** |
| 1 vieta | 20 taškų | 30 taškų |
| 2 vieta | 18 taškų | 27 taškai |
| 3 vieta | 16 taškų | 24 taškai |
| 4 vieta | 14 taškų | 21 taškas |
| 5 vieta | 12 taškų | 18 taškų |
| 6 vieta | 11 taškų | 16,5 taško |
| 7 vieta | 10 taškų | 15 taškų |
| 8 vieta | 9 taškai | 13,5 taško |
| 9 vieta | 8 taškai | 12 taškų |
| 10 vieta | 7 taškai | 10,5 taško |
| 11 vieta | 6 taškai | 9 taškai |
| 12 vieta | 5 taškai | 7,5 taško |
| 13 vieta | 4 taškai | 6 taškai |
| 14 vieta | 3 taškai | 4,5 taško |
| 15 vieta | 2 taškai | 3 taškai |
| 16 vieta | 1 taškas | 1,5 taško |

Jeigu grupėje yra 9 dalyviai, už moto važiavimus jiems yra skiriami papildomi taškai:

1 vieta – 3 taškai;

2 vieta – 2 taškai;

3 vieta – 1 taškas.

Jeigu grupėje yra mažiau negu 8 dalyviai, papildomai taškai neskiriami.

Dalyviai važiuoja tokios spalvos numeriais:

Challenge klasės vaikinai – geltonas numeris, juodi skaičiai;

Challenge klasės merginos – mėlynas numeris, balti skaičiai;

Cruiser klasės – raudonas numeris, balti skaičiai.

1. APDOVANOJIMAI
2. Etapo nugalėtojas ir prizininkai apdovanojami medaliais. Čempionato nugalėtojai ir prizininkai apdovanojami Lietuvos dviračių sporto federacijos taurėmis.
3. PROTESTŲ PATEIKIMO TVARKA
4. Komandos vadovas, pateikdamas protestą, sumoka 30 eurų užstatą. Jeigu protestas patenkinamas, pinigai grąžinami.
5. Protestus nagrinėja ir sprendimus priima vyriausioji teisėjų kolegija.
6. Protesto pateikimo terminas – ne vėliau kaip 30 min. po finišo.

Už BMX varžybų vykdymą atsakingi treneriai:

Vilius Lopeta (tel. nr. 8 642 22479)

Donata Šiaudvytė (tel. nr. 8 615 32156)

Donatas Armonas (tel. nr. 8 698 75698)

Kęstutis Norvaišas (tel. nr. 8 698 20867)